Go Set a Watchman

Go Set a Watchman ('Vade, et pone speculatorem') est mythistoria Harper Lee, scriptricis Americanae, die 14 Iulii 2015 ab HarperCollins in Civitatibus Foederatis et Gulielmo Heinemann in Britanniarum Regno edita. Liber scriptus est ante To Kill a Mockingbird, solum auctricis mythistoriam prius editam (1960). Inscriptio locum ex Libro Isaiae 21:6 affert: "Haec enim dixit mihi Dominus: Vade, et pone speculatorem, et quodcumque viderit annuntiet.". Qui Atticum Finch commemorat, patrem heroinae Scout Finch et moralem vici Maycomb Alabamae ancoram, speculatorem ipsum..

Argumentum
Mythistoria de Scout Finch nunc adulta narrat, quae iter a Novo Eboraco ad Maycomb ad Atticum Finch patrem visitandum facit, viginti annos post res libri To Kill a Mockingbird gestas. Secundum publicatorem, Scout "se rebus ambobus personalibus et civilibus opponere cogitur cum habitum patris erga societatem et suam sententiam de loco ubi nata erat pueritiamque degerat intellegere conatur.Anglice: "is forced to grapple with issues both personal and political as she tries to understand her father's attitude toward society and her own feelings about the place where she was born and spent her childhood." Go Set a Watchman multas ex personis prioris mythistoriae depingit..

Historia progressus mythistoriae
Go Set a Watchman, quamquam a relatoribus sequelam auctricis felicissimae mythistoriae appellatus, mediis annis 1950 scriptus erat, antequam Lee To Kill a Mockingbird scripsit, qui anno 1960 editus est. Auctrix mythistoriam dereliquit cum suus editor ei aliam mythistoriam ex conspectu heroinae Scout Finch iuvenis scribere suaderet. Manuscriptum, multos annos deperditum, anno 2014 exeunte denuo inventum est, atque ut primum scriptum editus est, sine recensionibus."Second Harper Lee Novel to Be Published in July," http://abcnews.go.com (ABC News, 3 Februarii 2015).
. Secundum Andrean Nurnberg, auctricis negotiorum curatorem, Mockingbird primum fuerit primus trilogiae liber: "Disputabant de editione Mockingbird primo, Watchman postremo, et mythistoriam breviorem et coniungentem inter ambas."Anglice: "They discussed publishing Mockingbird first, Watchman last, and a shorter connecting novel between the two.". Lee ipsa Watchman parens Mockingbird appellata est..

Liber, in 304 paginis consistens, editus est a Harper, impressione societatis HarperCollins, in Civitatibus Foederatis et Canada, et ab Heinemann, impressione societatis Penguin Random House, in Britanniarum Regno et Consortione Populorum (praeter Canadam).. Prima impressio fuerit exemplarium vicies centena milia. Publicatores exspectabant auctorem, anno aetatis suae 89 et in domo vivendi adiuti in Monroeville Alabamae habitantem, iter celebritatis ad librum sustinendum non facere..

Liber inventus
Manuscriptum mythistoriae primum deperditum putabatur. Secundum The New York Times, manuscriptum per dactylographium factum per aestimationem bonorum auctricis anno 2011 in arca depositorum tutorum Monroeville in vico Alabamae, in patria auctricis inventum est... Deinde Tonja Carter, auctricis iurisconsultus, retexit se primum assumpsisse manuscriptum praematurum mythistoriae To Kill a Mockingbird exemplar fuisse; aestate autem anni 2014, in conventu familiae auctricis, exsistentiam cognovit alterius mythistoriae, et tum arcam depositorum tutorum investigans, manuscriptum mythistoriae Go Set a Watchman invenit. Postquam cum auctrice locuta erat et manuscriptum legerat, id Andreae Nurnberg dedit, auctricis negotiorum curatori...

Receptio
Prima recognitio in New York Times personam Attici descripsit taetram, quia "dementibus furiosis integrationem contradicentibus, nigricolores contradicentibus, familiariter utitur, lectorque horroris et confusionis [heroinae] particeps est."http://www.nytimes.com/2015/07/11/books/review-harper-lees-go-set-a-watchman-gives-atticus-finch-a-dark-side.html?_r=0 Censor in Wall Street Journal veram libri materiam ademptionem erroris appellavit.http://www.wsj.com/articles/dark-days-in-maycombto-killa-mockingbird-1436564966 Contra invidiam Attici in mythistoria, causam causae in To Kill a Mockingbird similem vicit.http://www.latimes.com/books/jacketcopy/la-et-jc-harper-lee-go-set-a-watchman-review20150711-story.html#page=1

Notae

Bibliographia
Lee, Harper. 2015. Go Set a Watchman. Londinii: William Heinneman. ISBN 9781785150289.
Lee, Harper. 2015. Go Set a Watchman. Novi Eboraci: Harper. ISBN 9780062409850.
Lee, Harper. 2015. Go Set a Watchman. HarperAudio. ISBN 9780062409904.
Lee, Harper. 2015. Go Set a Watchman.  HarperLuxe. ISBN 9780062409881.

Nexus externi
De libro, www.harpercollins.com (situs publicatoris)
"'To Kill A Mockingbird' Author Harper Lee Releases Second Novel After 55 Years," www.webcitation.org/6ZymBppr5 (CBS San Francisco, 11 Iulii 2015)

Categoria:Mythistoriae Anglicae
Categoria:Mythistoriae Civitatum Foederatarum
Categoria:Scripta 2015
Categoria:Civitatum Foederatarum scripta